laion/Wikipedia-Exotic huggingface dataset:
Voldemar Horst

Voldemar Horst (12.veebruar/24. veebruar 1868 Paldiski – 12. detsember 1927 Tallinn) oli eesti meremees. 1884. aastal lõpetas Tallinna kreiskooli. 1884–1888 teenis Ameerika ja Inglise laevadel. 1888. aastal astus Paldiski merekooli, 1889. aastal sooritas seal rannasõidu kapteni ja kaugsõidu tüürimehe eksami. 1889–1890 oli Balti Päästeseltsi laeva "Meteor" tüürimees, aastatel 1890–1901 laevade "Freia", "Rabotnik", "Volga" ja "Karin" kapten, aastatel 1901–1914 päästelaeva "Meteor" kapten. Vene-Jaapani sõja ajal osales Port Arturi all lahingulaevade "Retwisan", "Tsesarevitš" ja "Pobeda" päästmisel. Esimese maailmasõja ajal osales tsaariarmee teenistuses päästetöödel Balti merel. Tema juhtimisel päästeti 30 laeva, sealhulgas soomuslaevad "Sevastopol" ja "Petropavlovsk". 1917. aastast oli ta Balti Päästeseltsi juhatuse esimees, 1920. aastast Eestimaa Tööstuse ja Kaubanduse Panga nõukogu liige, 1925. aastast Kaubandus-Tööstuskoja laevasõidu sektsiooni juhatuse esimees ja kindlustusseltsi Polaris juhatuse liige. Kapten W. Horst †. Päewaleht, 14. detsember 1927 Eesti Entsüklopeedia. Balti Päästeselts Eesti Muuseumide Veebivärav. Eesti Meremuuseumi fotokogu. Aurulaev "Meteor" ja kapten Voldemar Horst
Sidabravase vald

Sidabravase vald (leedu keeles Sidabravo seniūnija) on 2. järgu haldusüksus (vald) Leedus Radviliškise rajooni territooriumil. Valla pindala on 144 km². 2011. aasta seisuga elas seal 1821 inimest. Valla keskuseks on Sidabravase alev (2011. aastal oli seal 532 elanikku), vallamaja aadress on Pergalės a. 20. Vallavanem on Vidmantas Blužas. Teine alev selles vallas on Vadaktai (2011. aastal oli seal 178 elanikku). Lisaks küladele on vallas ka mõned huutorid. Sidabravo seniūnija Radviliškio rajono savivaldybė, vaadatud 27.02.2016. Radviliškio r. sav., vaadatud 27.02.2016.
Gloria bastion

Gloria bastion ("Gloria" ladina keeles tähendab "Hiilgus") on Narva linnakindlustuse täiendamisel 1683–1704 ehitatud Rootsi riigitegelase ja sõjaväeinseneri Erik Dahlbergi projekti järgi bastion. Bastionil asub Narva Muuseumi Kunstigalerii hoone, mida ehitati 18. sajandi teisel poolel püssirohuaidaks. Narva bastionid "Narva linna bastionid". Originaali arhiivikoopia seisuga 8. märts 2016. Vaadatud 7. märts 2016. Üldine informatsioon Narva bastionidest[alaline kõdulink] Narva bastionid
Skėmiai vald

Skėmiai vald (leedu keeles Skėmių seniūnija) on 2. järgu haldusüksus (vald) Leedus Radviliškise rajooni territooriumil. Valla pindala on 79 km². 2011. aasta seisuga elas seal 1251 inimest. Valla keskuseks on Skėmiai küla, vallamaja aadress on Alyvų g. 5. Vallas asub ka Pociūnėliai alev (aastal 2011. oli seal 475 elanikku). Skėmiai Skėmiai koolimaja Pociūnėliai kirik Lisaks küladele on vallas ka Šabiškiai huutor (aastal 2011 seal elanikke ei olnud). Skėmių seniūnija Radviliškio rajono savivaldybė, vaadatud 27.02.2016. 2011 m. surašymas. Lietuvos statistikos departamentas, vaadatud 27.02.2016.
Georg Sommer

Georg Sommer (18. märts 1869 Riia – 28. veebruar 1936 Tallinn) oli Eesti majandustegelane. Georg Sommer sündis Riias õlletehase omaniku pojana. Lõpetas Riia kaubanduskooli, aastatel 1885–1898 töötas Riias erinevates ettevõtetes, sealhulgas Thalheimi lakivabrikus. Aastatel 1898–1901 oli Tallinnas Dvigateli tehase peakassahoidja, 1901–1903 F. Viegandi masinatehase juhatuse volinik. 1903. aastast oli ta Kohila paberivabriku asjaajaja, 1907. aastast Kohila paberivabriku kaubandusdirektor, 1912. aastast juhatuse liige ja direktor. Ta oli ka Kohila paberivabriku osanik. Tema juhtimisel kujunes Kohila paberivabrik tollel ajal moodsa sisseseadega tööstuseks ja laiendas turgu. Sommeri algatusel parandati tööliste elamistingimusi ja ehitati kortermaju. 1911. aastal asutas ta vabriku töötajate laste jaoks lasteaiarühma. 1920. aastast oli ta Eestimaa Tööstuse ja Kaubanduse Panga nõukogu liige. Karutapja ordeni III järk Dir. Georg Sommer †. Päewaleht, 29. veebruar 1936 Kohila paberivabriku dir. Sommer suri. Uus Eesti, 29. veebruar 1936 Suri Kohila paberivabriku direktor G. Sommer. Waba Maa, 29. veebruar 1936 Saja-aastase lasteaia lugu. Nädaline, 23. detsember 2011
Šaukotase vald

Šaukotase vald (leedu keeles Šaukoto seniūnija) on 2. järgu haldusüksus (vald) Leedus Radviliškise rajooni territooriumil. Valla pindala on 151 km². 2011. aasta seisuga elas seal 997 inimest. Valla keskuseks on Šaukotase alev (2011. aastal oli seal 445 elanikku), vallamaja aadress on Šiaulėnų g. 27. Vallavanem on Albinas Augustis. Lisaks küladele on vallas ka Baublė huutor (aastal 2011 seal elanikke ei olnud). Šaukoto seniūnija. Radviliškio rajono savivaldybė, vaadatud 27.02.2016. Radviliškio r. sav., vaadatud 27.02.2016.
Gustavia

Nimi Gustavia võib viidata järgnevale: Gustavia (Saint-Barthélemy); Kariibi meres asuva Saint-Barthélemy saare suurim linn ja pealinn Gustavia (Rügen); lõpetamata sadamalinn Rootsi Pommeris Taimeperekonna gustaavia (Gustavia) ladinakeelne nimetus
István Csurka

István Csurka (27. märts 1934 Budapest – 4. veebruar 2012 Budapest) oli Ungari ajakirjanik, kirjanik ja poliitik. István Csurka oli pärit ajakirjanik Péter Csurka perekonnast. 1952–1957 õppis ta Teatri ja Filmikunsti Kõrgkoolis dramaturgiks.1956. aasta Ungari ülestõusu mahasurumise järel oli ta pool aastat interneeritud. Seejärel tegutses ta kirjanikuna, tema näidendid olid 1960. aastatel ja 1970. aastatel menukad. 1987. aasta septembris oli ta üks Ungari Demokraatliku Foorumi asutajatest. 1990–1994 ja 1998–2002 oli ta Rahvuskogu liige. Alates 1994. aasta oktoobrist oli ta paremkonservatiivse Ungari Õiguse ja Elu Partei (MIÉP) esimees. http://www.doksi.hu/faces.php?order=DisplayFace&id=403 http://www.britannica.com/biography/Istvan-Csurka "Arhiivikoopia". Originaali arhiivikoopia seisuga 6. märts 2016. Vaadatud 27. veebruaril 2016.{{netiviide}}: CS1 hooldus: arhiivikoopia kasutusel pealkirjana (link)
Pihkva piirivalvekaatrite divisjon

Pihkva piirivalvekaatrite divisjon (vene keeles дивизион пограничных сторожевых катеров ПУ ФСБ России по Псковской области) on Venemaa Föderatsiooni Föderaalse Julgeolekuteenistuse Piiriteenistuse Pihkvas paiknev piirivalvekaatrite ja -laevade allüksus. Divisjoni vastutusala on Peipsi ja Pihkva järv piirjoone pikkusega 130 kilomeetrit. 2015. aastal avati Kamenka jõe ääres Navoloki külas divisjoni uus baas. Sulgudes pardanumbrid Valvelaevad Mangust-klassi patrullkaater – 1 (636) Tšibis-klassi patrullkaater – 1 Terjer-klassi patrullkaater – 2 (647, 649) Saigak-klassi patrullkaater – 1 Hõljuk Mars-700 – 4 (115) Aist-klassi patrullkaater – 1 (630) Abilaevad Jaroslavets-klassi abilaev – 1 (699) KŽ-klassi abilaev – puksiir – 2 (694, 696) Kiži-klassi abilaev – 2 (641, 648) Псковское агентство информации 05.2014 Псковская Лента Новостей 07.2014 Псковская правда 12.2014
East Meadow

East Meadow on asula ja rahvastikustatistiline arvestusüksus (census-designated place) Ameerika Ühendriikides New Yorgi osariigis Long Islandi saarel Nassau maakonnas, mis kuulub juriidiliselt Hempsteadi linna koosseisu. 2010. aasta rahvaloenduse kohaselt elas seal 38 132 inimest. East Meadow's asuvad mitmete rahvusvaheliste ettevõtete Ameerika Ühendriikide peakorterid, näiteks Lukoil, Lufthansa ja Swiss International Air Lines.
Sretenski bulvar

Sretenski bulvar (vene keeles Сретенский бульвар) on tänav Moskvas Krasnoselski rajoonis. Tegemist on küllaltki lühikese, vaid 214 m pikkuse tänavaga. See rajati 1830. aastal. Alates 2007. aastast on tänavalt tagatud pääs ka Moskva metroosse, seal asuv metroojaam kannab samuti Sretenski bulvari nime. 1995. aastal valminud büroohoones aadressil Sretenski bulvar 11 asub nafta- ja gaasiettevõtte Lukoil peakorter.
Šeduva vald

Šeduva vald (leedu keeles Šeduvos miesto seniūnija) on 2. järgu haldusüksus (vald) Leedus Radviliškise rajooni territooriumil. Oma praegused piirid omandas vald aastal 2009, mil liideti Šeduva linnavald ja maavald. Valla pindala on 148 km². 2011. aasta seisuga elas seal 4867 inimest. Valla keskuseks on Šeduva linn (2011. aastal oli seal 2895 elanikku), vallamaja aadress on Laisvės aikštė 6. Vallavanem on Justinas Pranys. Užuožeriai, iseseisvuse monument Daugyvenė jõgi Kurkliai mõis Endine Butėnai koolimaja Šeduva tuulik Šeduvos miesto seniūnija. Radviliškio rajono savivaldybė, vaadatud 27.02.2016. Radviliškio r. sav., vaadatud 27.02.2016.
Agenor (Pleuroni poeg)

Agenor (kreeka keeles Ἀγήνωρ) oli vanakreeka mütoloogias Aitoolia kuningas. Agenori isa oli Pleuron, kes asutas Aitoolias samanimelise linna, Agenori ema oli Xanthippe. Tema abikaasa oli Epikaste, kellega ta sai kaks last: poeg Porthaon, kes päris Aitoolia trooni, ja tütar Demonike, kes sai Aresega 4 poega. Pausaniase järgi oli ka ka Thestios Agenori poeg. Agenori isa Pleuron ja Epikaste isa Kalydon olid vennad, järelikult olid Agenor ja Epikaste lähisugulased. Hyginus Mythographuses oli Agenor üks Meleagrose onu, kelle Meleagros tappis pärast Kalydoni metsseajahti. Selle versiooni järgi oli Agenor Thestiose poeg. Epikaste Porthaon Demonike Aitoolia kuningas "Agenor (Sohn des Pleuron)". Hellenica World. Vaadatud 4. detsembril 2023.
Šiaulėnai vald

Šiaulėnai vald (leedu keeles Šiaulėnų seniūnija) on 2. järgu haldusüksus (vald) Leedus Radviliškise rajooni territooriumil. Valla pindala on 199 km². 2011. aasta seisuga elas seal 1592 inimest. Valla keskuseks on Šiaulėnai alev (2011. aastal oli seal 751 elanikku), vallamaja aadress on Dvaro g. 2. Vallavanem on Ieva Bliznikienė. Lisaks küladele on vallas ka mõned huutorid. Šiaulėnų seniūnija. Radviliškio rajono savivaldybė, vaadatud 27.02.2016. Radviliškio r. sav., vaadatud 27.02.2016.
Adolphe Monticelli

Adolphe Joseph Thomas Monticelli (14. oktoober 1824 Marseille – 29. juuni 1886 Marseille) oli prantsuse maalikunstnik.  Adolphe Monticelli – pildid, videod ja helifailid Wikimedia Commonsis
Tyruliai vald

Tyruliai vald (leedu keeles Tyrulių seniūnija) on 2. järgu haldusüksus (vald) Leedus Radviliškise rajooni territooriumil. Valla pindala on 84 km². 2011. aasta seisuga elas seal 845 inimest. Valla keskuseks on Tyruliai alev (2011. aastal oli seal 275 elanikku), vallamaja aadress on Liepų g. 11. Vallavanem on Rimantas Liukumas. Vallamaja Polekėlė Polekėlė kirik Tyruliai kultuurimaja Polekėlė kabel Tyrulių seniūnija. Radviliškio rajono savivaldybė, vaadatud 27.02.2016. Radviliškio r. sav., vaadatud 27.02.2016.
Tallinna Teadlaste Maja

Tallinna Teadlaste Maja (lühend TTM) on Tallinnas tegutsev organisatsioon (mittetulundusühing), mis ühendab kõrgharidusega inimesi, kes tegutsevad teadusvallas. TTMi asutas 1966. aastal 111 inimest, kellest 17 olid akadeemikud ja 11 professorid. TTM on loodud selleks, et muu hulgas hõlbustada eesti teadlaste läbikäimist ja teabevahetamist. TTM kõrgeim organ on kaheks aastaks valitav nõukogu, kuhu kuulub 12–15 liiget. Aastast 2011 on nõukogu esimees Sulev Mäeltsemees. Organisatsioonil pole kunagi olnud enda maja. Juulist 2009 kasutab see Keemilise ja Bioloogilise Füüsika Instituudi (Akadeemia tee 23) ruume. 1966–1983 kasutas TTM Eesti NSV Teaduste Akadeemia Presiidiumi hoonet (Kohtu 6). TTMi sümbol on öökull. https://web.archive.org/web/20160227135807/http://www.teadlastemaja.ee/?tekstinimi=1 (vaadatud 27.02.2016) https://web.archive.org/web/20160227135708/http://www.teadlastemaja.ee/?tekstinimi=1_1 (vaadatud 27.02.2016) https://web.archive.org/web/20160227140010/http://www.teadlastemaja.ee/?tekstinimi=2 (vaadatud 27.02.2016) https://web.archive.org/web/20160227140100/http://www.teadlastemaja.ee/?tekstinimi=1_2 (vaadatud 27.02.2016) TTMi koduleht
Paul Delaroche

Paul Delaroche (17. juuli 1797 – 4. november 1856) oli prantsuse maalikunstnik.  Paul Delaroche – pildid, videod ja helifailid Wikimedia Commonsis
Kaitseväe teenetemärk

Kaitseväe teenetemärk on Eesti kaitseväe autasu (teenetemärk) inimestele, kes on osutanud teeneid Eesti riigikaitse tugevdamiseks. Teenetemärgil on kaks liiki: "kaitsealaste teenete eest" ja "lahinguliste teenete eest". Johannes Kert Mart Laar Ilmar Tamm Artur Tiganik Teo Krüüner Rein Aidma Olavi Tammemäe Kaitseväe teeneterist https://web.archive.org/web/20160227141040/https://www.riigiteataja.ee/akt/13248190?leiaKehtiv (vaadatud 27.02.2016) Kaitseväe teenetemärgist Eesti Kaitseväe kodulehel Kaitseväe teenetemärkide kirjeldus ja andmise kord elektroonilises Riigi Teatajas
Kaama

Kaama (sanskriti keeles kāma 'iha, nauding') on India mõtteviisis erootika ja esteetiline nauding, üks neljast elusihist. Kaamasuutra
Kaitseväe teeneterist

Kaitseväe teeneterist (varasema nimega Kaitseväe eriteenete rist) on Eesti kaitseväe autasu (teeneterist) kaitseväelasele või tsiviilisikule, kes on osutanud Eestile riigikaitselisi teeneid. Teeneteristil on kaks liiki: "riigikaitseliste teenete eest" ja "eeskujuliku teenistuse eest". Rein Aidma Tõnu Endrekson Arne Sirel Mart Laar Veiko-Vello Palm, riigikaitseliste teenete eest Kuno Rooba Herman Simm Olavi Tammemäe Kaitseväe teenetemärk https://web.archive.org/web/20160227141040/https://www.riigiteataja.ee/akt/13248190?leiaKehtiv (vaadatud 27.02.2016) Kaitseväe teeneteristist Eesti Kaitseväe kodulehel Kaitseväe teenetemärkide kirjeldus ja andmise kord elektroonilises Riigi Teatajas
Andrei Kontšalovski

Andrei Kontšalovski (kasutas ka nimekuju Andrei Mihhalkov-Kontšalovski; sündinud 20. augustil 1937 Moskvas) on vene filmirežissöör, stsenarist, produtsent ja ühiskonnategelane. 2014. aastal sai Kontšalovski Veneetsia filmifestivalil parima režissööri auhinna Hõbelõvi filmi "Postiljon Aleksei Trjapitsõni valged ööd" eest. 1974 – Vene NFSV teeneline kunstitegelane 1980 – Vene NFSV rahvakunstnik 2019 – PÖFFi elutööpreemia Andrei Kontšalovski isa Sergei Mihhalkov oli lastekirjanik, Nõukogude Liidu ja Venemaa hümni sõnade autor. Ta põlvnes aadlisoost. Ema Natalja Kontšalovskaja oli maalikunstnik Pjotr Kontšalovski tütar ja Vassili Surikovi lapselaps. Tema vend Nikita Mihhalkov on samuti tuntud filmirežissöör. Andrei Kontšalovski andmekogus IMDb (inglise) Koduleht "Vene režissöör keeldus Oscarile kandideerimast", Err, 26.09.2014
Valeri Graifer

Valeri Isaakovitš Graifer (vene Валерий Исаакович Грайфер; 20. november 1929 Bakuu – 24. aprill 2020) oli NSV Liidu ja Venemaa naftatööstustegelane, riigiametnik ja ärijuht. 1952. aastal lõpetas ta Gubkini-nimelise Moskva Naftainstituudi nafta- ja gaasileiukohtade kasutuselevõtmise erialal, 1967. aastal kaitses kandidaadikraadi. Kohe pärast instituudi lõpetamist asus Graifer tööle naftatööstuses, 1972. aastast töötas ta aga NSV Liidu naftatööstuse ministeeriumis. Aastatel 1985–1990 oli ta NSV Liidu naftatööstuse ministri asetäitja. 1992. aastal asus ta tööle nafta- ja gaasitööstusettevõttesse Lukoil ja oli alates 2000. aastast sama ettevõtte direktorite nõukogu esimees.
Peterburi maantee

Mitte segi ajada Tallinna tänavaga Peterburi tee Peterburi maantee on tänav Narva idaosas Narva vanalinna linnaosas. Ta ühendab Peetri platsi Sõpruse sillaga. Tänava pikkus on umbes 370 m. Aadressil Peterburi maantee 1 asub Maksu- ja Tolliameti Narva-Jaanilinna Narva maantee piiripunkt (Narva-2 piiripunkt asub Kose tänav 6), Peterburi maantee 2 aga Narva linnus ja Narva Muuseum. 20. sajandi alguses kandis tänav nime Hermanni tänav (Германовская улица). Praeguse nime sai tänav 11. mail 1994. Enne seda alates 1952. aastast kandis tänav nime Leningradi maantee. Oktoobrini 1940 Peterburgi tänav, siis Tõusu. Vaade Hermanni tänavale sillast Hermanni tänav Svetlana Andrejeva. Narva tänavad 17.-21. sajandi linnakaartidel.– Narva Muuseumi Toimetised, nr 7, 2007, lk 108-127. Narva linnavolikogu otsus Kohanimeandmebaas (vaadatud 27.02.2016)
Bank of New York Mellon

Bank of New York Mellon Corporation (BNY Mellon) on Ameerika Ühendriikide rahvusvaheline pangandus- ja finantsteenuste ettevõte, mis moodustati 1. juulil 2007 Bank of New Yorki ja Mellon Financial Corporationi ühinemisel. 2016. aasta seisuga on BNY Mellon maailma suurim hoiupank, mis haldab 1,6 triljoni USA dollari väärtuses varasid ning kus on hoiustatud veel 28,5 triljoni USA dollari väärtuses varasid. Ettevõtte peakorter asub New Yorgis ja selle tegevjuht on Gerald Hassell. BNY Mellon (ametlik veebileht, inglise keeles, vaadatud 27.02.2016)
Tallinna maantee (Pärnu)

Tallinna maantee on tänav Pärnus Rääma ja Ülejõe linnaosas. Tänav algab Pärnu jõe vasakkaldalt Kesklinna silla alguses Akadeemia, Vee ja Laia tänava ristumiskohas ning suundub põhja. Tänav lõpeb linnapiiril. Tallinna maantee ristub Suur-Jõekalda, Rääma (paremalt), Johann Voldemar Jannseni (vasakult), Vana-Rääma (paremalt), Ilvese (paremalt), Noorte väljaku (vasakult), Voorimehe (vasakult), Oja (paremalt), Rohu, Lille, Pärja, Niine, Kilgi (paremalt), Härma (vasakult), Savi (paremalt), Pärlimõisa tee (vasakult), Ehitajate tee (paremalt), Lennuvälja tee (vasakult), Parmu, Raua, Tuule (paremalt) ja Lõo (vasakult) tänavaga. Tänav on ligikaudu 3 kilomeetri pikkune. Tänava lõik Ehitajate teest kuni linnapiirini on osa Via Balticast. Tänav sai praeguse nime 8. märtsil 1935. Enne seda oli see Jänesselja tänav (saksa keeles Jennes(s)elsche Straße). Nimi oli tuletatud linnale kuulunud Sauga mõisa järgi. Varem sõideti Tallinna Vana-Pärnu kaudu. Tänu Nurme silla ehitamisele 1904. aastal muutus Pärnust Tallinna poole minek Jänesselja teed pidi aina intensiivsemaks, kuni välistas mugavuse tõttu muud võimalused. Nii ilmselt tunduski 1935. aastal loomulikuna nimetada Jänesselja tee ümber Tallinna maanteeks. Tallinna maantee alguses on Teise maailmasõja järel kujundatud Noorte väljak, millest tänapäevaste pealeehituste tõttu küll enam palju järele jäänud ei ole. Enne Teist maailmasõda oli selle koha peal lage laadaplats. Jõest kaugemal palistasid Tallinna (Jänesselja) tänavat enamasti ühe- või poolteisekorruselised puumajad, kus elasid käsitöölised, vürtspoodnikud ja töölised. Paljud 1920.–1930. aastatel ehitatud elamud on Tallinna maantee ääres alles ja heas korras praegugi. Jänesselja tee oli veel sõjaeelse Eesti ajal kaetud munakivisillutisega. Tallinna maantee 40a – Pärnu Ülejõe Põhikool Tallinna maantee 70 – Härma Kaubahoov Tallinna maantee 74 – McDonald'si söögikoht Tallinna maantee 76 – Transpordiameti Pärnu teenindusbüroo Tallinna maantee 84 – Circle K tankla Tallinna maantee 91 – Stokkeri tööriistakeskus Tallinna maantee 93a – Ülejõe Selver Tallinna maantee 95 – Olerexi tankla Tallinna mnt algus Tallinna mnt 8 Tallinna mnt 8 Tallinna mnt 8 Tallinna mnt 8, sissepääs Tallinna mnt 13 Tallinna mnt 17 Tallinna mnt 33 Tallinna mnt 36, loodus vihmaveerennis Oja Tallinna mnt all, valge maja on Tallinna mnt. 34a Tallinna mnt 49a, endine tuletõrjedepoo Tallinna mnt 49a, endine tuletõrjedepoo Tallinna mnt 53 Härma keskus (Tallinna mnt 70/1) Härma keskus (Tallinna mnt 70/1) Härma keskus (Tallinna mnt 70/2) Tallinna mnt, Savi ristmikult Tallinna mnt 74, Pärnu McDonalds Tallinna mnt 74, Pärnu McDonalds Tallinna mnt 76, Transportiameti hoone Tallinna mnt 87c Tallinna mnt 91 Tallinna mnt 93a, Ülejõe Selver Tallinna mnt, Pärnu linna piirilt. Tallinna mnt, Ehitajate tee ristmik Tallinna mnt, Härma-Kilgi ristmikul] Kohanimeandmebaas (vaadatud 27.02.2016) Kann, Tõnu (11. märts 2012). "Pärnust leiab kaks Tallinna-nimelist tänavat". Pärnu Postimees.
Tiigi tänav (Paide)

Tiigi tänav on tänav Paides. Tiigi tänava nime kasutati juba Eesti esimese iseseisvuse ajal. Nõukogude ajal kuni aastani 1989 kandis tänav nime Johannes Raudmetsa tänav, mis oli nimetatud NSV Liidu sõjaväelase Johannes Raudmetsa auks. Märtsis 1989 taastati varasem nimi: Tiigi tänav. Tiigi tn 8 // Pärnu tn 53 asub algne Paide Saksa Tütarlaste Eragümnaasiumi hoone Kohanimeandmebaas (vaadatud 27.02.2016) Paide Saksa Tütarlaste Eragümnaasiumi hoone kultuurimälestiste riiklikus registris (vaadatud 20.02.2022)
Born Villain

"Born Villain" on Marilyn Mansoni kaheksas täispikk stuudioalbum. Album avaldati kogu maailmas 1. mail 2012. See on Mansoni esimene album pärast Interscope Recordsiga lepingu lõppemist. Albumi avaldasid Mansoni enda stuudio Hell, etc. ja Cooking Vinyl. Albumilt ilmus kolm singlit ("No Reflection", "Slo-Mo-Tion" ja "Hey, Cruel World...") ja samanimeline lühifilm. Ameerika Ühendriikides saavutas album esimesel müüginädalal 10. koha. Bänd reklaamis albumit maailmatuuriga "Hey, Cruel World...Tour", kus osalesid ka Alice Cooper ja Rob Zombie. Manson kirjeldas seda kui comeback-albumit. "Hey, Cruel World..." "No Reflection" "Pistol Whipped"   "Overneath the Path of Misery" "Slo-Mo-Tion" "The Gardener" "The Flowers of Evil" "Children of Cain"   "Disengaged"   "Lay Down Your Goddamn Arms" "Murderers Are Getting Prettier Every Day" "Born Villain" "Breaking the Same Old Ground" "You're So Vain" (Carly Simoni cover)
Anthony Burgess

Anthony Burgess (25. veebruar 1917 – 25. november 1993) oli inglise romaanikirjanik ja kriitik. Anthony Burgessi tuntakse eelkõige romaani "Kellavärgiga apelsin" järgi. See on häiriv kirjeldus vägivaldsest noorsoost, kes keeldub elamast ühiskonna reeglite järgi. Burgess pärines Manchesterist katoliiklikust perekonnast. Ta isa oli klaverimängija ja ema näitleja muusikalistes komöödiates. Ema suri, kui Burgess oli alles aastane ja poiss veetis paar aastat vanavanemate hoole all. Aastatel 1937–1940 õppis Burgess Manchesteri ülikoolis inglise keelt ja kirjandust. Teise maailmasõja puhkedes astus ta armeesse. Rindel viibimise järel tegutses ta Briti valitsuse haridusametnikuna. 30. eluaastal hakkas ta hobi korras kirjutama, mitmed tema varajased romaanid said ainest tema kogemustest Kagu-Aasias. 42-aastasel Burgessil diagnoositi ajukasvaja. Soovides jätta abikaasale oma surma korral elatist, kirjutas ta ühe aastaga viis romaani. Burgess siiski paranes ning kirjutas elu jooksul kokku üle 50 raamatu. 1942. aastal, kui Burgess oli armeeteenistuses, ründasid neli USA desertööri Londonis tema rasedat abikaasat, nii et naine sattus ränkade vigastustega haiglasse ning tõenäoliselt seetõttu kaotas lapse. Ilmselt inspireeris see juhtum "Kellavärgiga apelsini" kõige vägivaldsema stseeni loomist, milles rünnatakse kirjanikku ja tema abikaasat. Teoses kasutatakse väljamõeldud slängi ning tegevustik toimub lähituleviku Londonis. Romaani peategelaseks on noor ja vägivaldne kõrilõikaja, kellele on pärast vanglat tehtud ajupesu ning kellest peab saama normaalne ühiskonnaliige. Raamatu sihitu vägivaldsus, mida võimendas veelgi 1971. aastal valminud Stanley Kubricku filmiversioon "Kellavärgiga apelsin" tekitas ühiskonnas vastakaid tundeid. 1960 "The Doctor is Sick" ("Arst on haige") 1961 "The Worm and the Ring" (" Uss ja sõrmus") 1961 "One Hand Clapping" ("Ühe käe plaks", e k 1995) 1962 "A Clockwork Orange" ("Kellavärgiga apelsin", e k 2001) 1978 "Ernest Hemingway and His World" ("Ernest Hemingway ja tema maailm") 1980 "Earthly Powers" ("Maised jõud") 1983 Malaparte auhind Maailmakirjanduse leksikon : 1000 kirjanikku, 10 000 teost / Tallinn : TEA Kirjastus, 2012, lk 95
Kagu-Aasia Lepingu Organisatsioon

Kagu-Aasia Lepingu Organisatsioon (inglise keeles South-East Asia Treaty Organization, lühend SEATO) oli Kagu-Aasia ja Vaikse ookeani maade sõjalis-poliitiline rühmitus, mis loodi USA algatusel võitluseks kommunismi ja revolutsiooniliste liikumise vastu. Manila paktile kirjutas 8. septembril 1954 alla kaheksa riiki: USA, Suurbritannia, Prantsusmaa, Austraalia, Uus-Meremaa, Filipiinid, Pakistan ja Tai, leping jõustus 19. veebruaril 1955. Liikmesriikide vahel on sõjaline (peale USA osalesid Vietnami sõjas Austraalia, Uus-Meremaa ja Tai), sotsiaalne, majandus- ja kultuurialane koostöö. 1960. aastate lõpul tõmbus Pakistan ja 1970. aastate algul Prantsusmaa SEATO tegevusest tagasi. Tähtsaim organ oli välisministrite nõukogu, peasekretariaat asus Bangkokis. SEATO saadeti laiali 1977.